Михаил Лермонтов
Досадно и тежко… Кому ли ръка би подал…

Превод от руски: Любен Любенов, —

chitanka.info

Досадно и тежко… Кому ли ръка би подал

в миг на мъка душевна и грижа…

Желания!… Вечно, напусто — какво би желал?…

А дните летят и години се нижат…

Да любиш? Кого ли? До време — не струва труда,

а вечно е пък невъзможно…

Във себе си взреш се — от минало нито следа,

и радост, и мъка — така са нищожни…

А страстите? С дните топи се и техният чар,

пред хладния разум изчезват;

Живота погледнеш ли тъй без лишен възторг и без жа]

шега е той само, шега безполезна.

1840

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.